CELEX: 62015TB0478
Language: bg
Date: 2018-06-28 00:00:00
Title: Дело T-478/15: Определение на Общия съд от 28 юни 2018 г. — Румъния/Комисия (Жалба за отмяна — Собствени ресурси на Европейския съюз — Финансова отговорност на държавите членки — Задължение да се плати на Комисията сумата, съответстваща на загуба на собствени ресурси — Писмо на Комисията — Необжалваем акт — Недопустимост)

27.8.2018   
            
            
               BG
            
            
               Официален вестник на Европейския съюз
            
            
               C 301/32
            
         
      Определение на Общия съд от 28 юни 2018 г. — Румъния/Комисия
      (Дело T-478/15) (1)
      
      ((Жалба за отмяна - Собствени ресурси на Европейския съюз - Финансова отговорност на държавите членки - Задължение да се плати на Комисията сумата, съответстваща на загуба на собствени ресурси - Писмо на Комисията - Необжалваем акт - Недопустимост))
      (2018/C 301/42)
      Език на производството: румънски
      
         Страни
      
      
         Жалбоподател: Румъния (представители: първоначално R.-H. Radu, A. Buzoianu и E. Gane, впоследствие R.-H. Radu, E. Gane, A. Wellman и M. Chicu)
      
         Ответник: Европейска комисия (представител(и): първоначално A. Caeiros и A. Ştefănuc, впоследствие A. Caeiros и G.-D. Balan)
      
         Предмет
      
      Жалба на основание член 263 ДФЕС, насочена към отмяната на решението на генерална дирекция „Бюджет“ на Комисията, което се съдържа в писмо с референтен номер Ares (2015) 2453089 от 11 юни 2015 г. и с което последната приканва Румъния да ѝ предостави брутна сума в размер на 1 079 513,09 EUR, от която следва да се приспаднат 25 % като разходи по събирането, съответстваща на загубата на традиционни собствени ресурси, при това най-късно до първия работен ден след деветнадесето число на втория месец след изпращането на това писмо, като в противен случай би могла да възникне необходимост от плащане на значителни лихви за забава на основание член 11 от Регламент (ЕО, Евратом) № 1150/2000 на Съвета от 22 май 2000 г. за прилагане на Решение 2007/436/ЕО, Евратом относно системата за собствени ресурси на Европейските общности (ОВ L 130, 2000 г., стр. 1; Специално издание на български език, 2007 г., глава 1, том 2, стр. 184).
      
         Диспозитив
      
      
                  1)
               
               
                  Отхвърля жалбата.
               
            
                  2)
               
               
                  Липсва основание за произнасяне по молбата за встъпване на Словашката република.
               
            
                  3)
               
               
                  Осъжда Румъния да понесе направените от нея съдебни разноски и съдебните разноски на Европейската комисия
               
            
                  4)
               
               
                  Румъния, Комисията и Словашката република понасят направените от тях съдебни разноски, свързани с молбата за встъпване на последната.
               
            
         (1)  ОВ C 346, 19.10.2015 г.